Document ID: 32002R0256

Komisijas Regula (EK) Nr. 256/2002
(2002. gada 12. februāris)
par jaunu barības piedevu pagaidu atļaujām, barības piedevu pagaidu atļauju pagarināšanu un barības piedevu pastāvīgo atļauju
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 2205/2001 [2], un jo īpaši tās 3., 9.d un 9.e pantu;
tā kā:
(1) Direktīva 70/524/EEK paredz jaunu piedevu atļaujas pēc saskaņā ar direktīvas 4. pantu sagatavota pieteikuma izskatīšanas.
(2) Direktīvas 70/524/EEK 9. e panta 1. punkts paredz jaunu piedevu pagaidu atļaujas izsniegšanu, ja ievēroti šās direktīvas 3. a panta no b) līdz e) punkta nosacījumi un, ņemot vērā pieejamos rezultātus, ir pamats uzskatīt, ka rodas kādas no 2. panta a) punktā minētajām sekām, to lietojot dzīvnieku ēdināšanā. Šādu pagaidu atļauju izsniedz uz laiku līdz četriem gadiem attiecībā uz piedevām, kas minētas šās direktīvas C pielikuma II daļā.
(3) Konstatē piedevu atbilstību augšminētajiem nosacījumiem, pārbaudot dokumentāciju, ko iesniedz par pretsalipes vielām "nātrija ferocianīdu" un "kālija ferocianīdu", kuras aprakstītas I pielikumā. Dzīvnieku ēdināšanas zinātniskā komiteja (DĒZK) 2001. gada 3. decembrī sniedza labvēlīgu atzinumu par šādu pretsalipes vielu nekaitīgumu. Tādēļ pagaidu atļaujas izsniedz uz četriem gadiem.
(4) Komisijas Regula (EK) Nr. 937/2001 [3] atjauno mikroorganismu preparāta Bacillus cereus var. toyoi (NCIMB40112; Toyocerin®) pagaidu atļauju izsniegšanu attiecībā uz dzīvnieku kategorijām - gaļas cāļi, dējējvistas, teļi, gaļas liellopi, vaislas trušu mātītes un gaļas truši. Atļaujas izsniedza tikai līdz 2002. gada 1. martam, lai paredzētu pietiekamu laiku celma atkārtotai drošības pārbaudei attiecībā uz rezistenci pret tetraciklīnu, kā to pieprasījusi DĒZK, ievērojot pierādījumu, kas pieejams pēc pirmās šīs vielas pagaidu atļaujas.
(5) Pieprasītos datus Komisija saņēma 2001. gada 17. septembrī. Pamatojoties uz tiem, DĒZK savā ziņojumā par 2001. gada 5. decembrī apstiprināto Toyocerin ® produktu secināja, ka iesniegtās dokumentācijas pārbaudē konstatēts uzskats par šā produkta drošību attiecībā uz toksīnu ražošanu un rezistenci pret antibiotikām.
(6) Jaunie dati apmierina Komisiju par Direktīvas 70/524/EEK 3.a panta no b) līdz e) punkta nosacījumu ievērošanu, tādēļ preparāta Bacillus cereus var. toyoi (NCIMB 40112) pagaidu atļauju attiecībā uz dzīvnieku kategorijām - gaļas cāļi, dējējvistas, teļi, gaļas liellopi, vaislas trušu mātītes un gaļas truši piešķir uz atlikušajiem maksimāli atļautajiem pieciem gadiem. Ievērojot pagaidu atļaujas pārtraukumu no 2001. gada 21. februāra līdz 31. maijam, pagaidu atļaujas derīguma termiņš ir 2004. gada 7. oktobris.
(7) Mikroorganismu preparātu Bacillus cereus var. toyoi (NCIMB 40112) pagaidu atļaujas termiņš attiecībā uz dzīvnieku kategorijām - sivēni, cūkas un sivēnmātes beidzās 1999. gada 21. aprīlī - maksimāli atļautā piektā gada beigās.
(8) DĒZK savā ziņojumā par 2001. gada 5. decembrī pieņemto produktu Toyocerin ® apstiprināja šī produkta atbilstību Direktīvas 70/524/EEK 3.a panta no b) līdz e) punkta nosacījumiem, izmantojot to dzīvnieku kategorijās - sivēni, gaļas cūkas un sivēnmātes. DĒZK ziņojums sniedz arī labvēlīgu atzinumu par produkta Toyocerin ® efektivitāti, izmantojot to dzīvnieku kategorijās - līdz 2 mēnešiem veci sivēni un sivēnmātes.
(9) Tā kā visi Direktīvas 70/524/EEK 3.a panta nosacījumi ievēroti, piešķir mikroorganismu preparāta Bacillus cereus var. toyoi (NCIMB 40112) pastāvīgo atļauju attiecībā uz izmantošanu dzīvnieku kategorijās - sivēni un sivēnmātes atbilstoši III pielikumā izklāstītajiem nosacījumiem.
(10) Pārbaudot dokumentāciju, konstatēta dažu procedūru nepieciešamība attiecībā uz darba ņēmēju aizsardzību pret pakļaušanu piedevām. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumu ieviešanu, kas veicina darba ņēmēju darba drošības un veselības aizsardzības uzlabošanu [4].
(11) Šajā regulā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā uzskaitītajā grupā "Saistvielas, pretsalipes vielas un koagulanti" iekļauto piedevu atļaujas attiecas uz dzīvnieku ēdināšanas piedevu izmantošanu atbilstoši šajā pielikumā paredzētajiem nosacījumiem.
2. pants
Šīs regulas II pielikumā uzskaitītajā grupā "Mikroorganismi" iekļautā preparāta pagaidu atļauju pagarina atbilstoši šajā pielikumā paredzētajiem nosacījumiem.
3. pants
Šīs regulas III pielikumā uzskaitītajā grupā "Mikroogranismi" iekļautā preparāta atļauja attiecas uz dzīvnieku ēdināšanas piedevas beztermiņa izmantošanu atbilstoši šajā pielikumā paredzētajiem nosacījumiem.
4. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 12. februārī

Labels: 3
16
17
6